**Projektas**

# LAZDIJŲ RAJONO SAVIVALDYBĖS TARYBA

# SPRENDIMAS

**DĖL LEIDIMO CENTRALIZUOTAI TVARKYTI**

**BUHALTERINĘ APSKAITĄ**

2018 m. rugsėjo 13 d. Nr. 34-1465

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 111 straipsnio 1 dalimi ir 2 dalies 2 punktu, Lazdijų rajono savivaldybės taryba nusprendžia:

1. Leisti Lazdijų rajono savivaldybės administracijai centralizuotai tvarkyti Lazdijų r. Veisiejų Sigito Gedos gimnazijos buhalterinę apskaitą.

2. Įgalioti Lazdijų rajono savivaldybės administracijos direktorių, o jo dėl ligos, komandiruotės, atostogų ar kitų objektyvių priežasčių nesant, Lazdijų rajono savivaldybės administracijos direktoriaus pavaduotoją, sudaryti ir pasirašyti buhalterinės apskaitos paslaugų teikimo sutartį su Lazdijų r. Veisiejų Sigito Gedos gimnazija.

 3. Nurodyti, kad šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka ir terminais.

Savivaldybės meras

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LEIDIMO CENTRALIZUOTAI TVARKYTI BUHALTERINĘ APSKAITĄ‘‘ PROJEKTO**

**AIŠKINAMASIS RAŠTAS**

2018 m. rugsėjo 11 d.

Lazdijų rajono savivaldybės tarybos sprendimo „Dėl leidimo centralizuotai tvarkyti buhalterinę apskaitą“ projektas parengtas vadovaujantis Lietuvos Respublikos vietos savivaldos įstatymo 16 straipsnio 4 dalimi, Lietuvos Respublikos viešųjų įstaigų įstatymo 111 straipsnio 1 dalimi ir 2 dalies 2 punktu.

***Šio sprendimo projekto tikslas*** yra leisti Lazdijų rajono savivaldybės administracijai centralizuotai tvarkyti Lazdijų r. Veisiejų Sigito Gedos gimnazijos buhalterinę apskaitą

***Kaip šiuo metu yra sprendžiami projekte aptarti klausimai***­ – Lazdijų rajono savivaldybės administracijos centralizuotai tvarkoma Lazdijų r. Veisiejų Sigito Gedos gimnazijos buhalterinė apskaita, atlikti šiai funkcijai papildomi asignavimai nereikalingi.

***Kokių pozityvių rezultatų laukiama*** – užtikrinamas Lazdijų r. Veisiejų Sigito Gedos gimnazijos visų tinkamai įformintų ir apskaitos dokumentais pagrįstų ūkinių įvykių ir ūkinių operacijų įtraukimas į buhalterinės apskaitos registrus, buhalterinių įrašų ir ūkinių įvykių ar ūkinių operacijų turinio atitiktis, tarpinių ir metinių finansinių ataskaitų rinkinių sudarymas ir pateikimas bei kitų ataskaitų atitinkamoms institucijoms sudarymas ir pateikimas laiku.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Buhalterinės apskaitos skyriaus vedėja-vyr. buhalterė Gitana Varanauskienė.

Buhalterinės apskaitos skyriaus vedėja-vyr. buhalterė Gitana Varanauskienė